OpenLLM-France/wikimedia huggingface dataset:
# Bořivoj Zeman

Bořivoj Zeman (Praga, (6 de març de 1912 - 23 de desembre de 1991) va ser un director de cinema i guionista txec. La seva dona era la escriptora infantil i juvenil txecoslovaca Alena Santarová (nascuda Vančurová).

## Biografia

Inicialment era un empleat que escrivia curtmetratges per ell mateix. Va començar el seu treball cinematogràfic als estudis de Hostivař i també als estudis de zlín, on va col·laborar breument amb Karel Zeman. Les seves dues comèdies Dovolená s Andělem i Anděl na horách amb Gustav Anděl, un crític de cinema que treballava a l'Empresa de transport de Praga, protagonitzades per Jaroslav Marvan. A més de les pel·lícules per adults, també és famós pel seu treball per nens. En el que llavors era Txecoslovàquia, va fer el primer conte de fades de la pel·lícula Pyšná princezna amb Vladimír Ráž i Alena Vránová als papers principals. El seu següent treball va ser el conte de fades de la pel·lícula Byl jednou jeden král… basat en el conte de fades de Božena Němcová Sůl nad zlato amb Jan Werich, Vlasta Burian i Milena Dvorska en els papers principals. L'any 1968, va fer un altre conte de fades pel·lícula Šíleně smutná princezna , en la que els aleshores populars estudiants de cant Helena Vondráčková i Václav Neckář van interpretar els papers principals. També va fer la pel·lícula de paròdia Fantom Morrisvillu , on va interpretar el doble paper principal Oldřich Nový juntament amb el cantant Waldemar Matuška.

## Filmografia selecta

* Dovolená s Andělem (1952)
* Pyšná princezna (1952)
* Byl jednou jeden král… (1954)
* Anděl na horách (1955)
* Páté kolo u vozu (1958)
* Fantom Morrisvillu (1966)
* Šíleně smutná princezna (1968)
* Ženy v ofsajdu (1971)
* Honza málem králem (1976)

## Referències

* ↑ Alena Santarová, slovnikceskeliteratury
* ↑ Eva Zaoralova ; Jean-Loup Passek, Le Cinéma tchèque et slovaque, Paris : éditions du Centre Pompidou, 1996 ISBN 2-85850-892-5

## Enllaços externs

* Bořivoj Zeman a ČSFD.cz
* Bořivoj Zeman a fdb.cz
# Urivkino

Urivkino - Урывкино (rus) - és un poble de la República del Tatarstan, a Rússia. El 2010 tenia 4. Pertany al districte (raion) de Pestretsi.

## Referències

* ↑ «Arbash». GeoNames. [Consulta: 7 setembre 2013].
* ↑ Koriakov, I. B.. «База данных «Этно-языковой состав населённых пунктов России»». Arxivat de l'original el 2018-03-24.
# César Soto Grado

César Soto Grau (Candeleda, Àvila, Castella i Lleó, 17 de juny de 1980) és un àrbitre de futbol espanyol de la Primera Divisió d'Espanya. Pertany al Comitè d'Àrbitres La Rioja.

## Trajectòria

Després d'una temporada en Segona Divisió aconsegueix l'ascens a Primera Divisió d'Espanya conjuntament amb el col·legiat madrileny Valentín Pizarro Gómez.

## Temporades

| Categoria | País | Any | Partits |
| Segona Divisió "B" | Espanya | 2010-2011 | 13 |
| Segona Divisió "B" | Espanya | 2012-2018 | 80 |
| Segona Divisió | Espanya | 2018-2019 | 21 |
| Primera Divisió | Espanya | 2019- | |

## Premis

* Trofeu Vicente Acebedo (1): 2019

## Referències

* ↑ «Soto Grado: César Soto Grado - Árbitro». www.bdfutbol.com. [Consulta: 25 juny 2018].
* ↑ «Soto Grado y Pizarro Gómez, nuevos árbitros de Primera División para la temporada 2019/2020» (en castellà). Marca.com, 02-07-2019. [Consulta: 2 juliol 2019].
# César Strawberry

César Montaña Lehmann (Madrid, 2 de març de 1964), més conegut pel seu nom artístic César Strawberry és el líder de la banda de rap metal espanyola Def Con Dos i de la banda de hardcore melòdic Strawberry Hardcore. També ha escrit guions, ha rodat diversos curts, està preparant un llargmetratge i ha escrit una novel·la. És fill de l'escultor César Montaña.

## Judici, condemna i posterior absolució

Va ser detingut el 19 de maig de 2015 per la Guàrdia Civil dins de l'operació Araña III per uns missatges a Twitter de 2013 sobre Carrero Blanco, Ortega Lara, Eduardo Madina, Miguel Ángel Blanco, Esperanza Aguirre, Franco, Serrano Suñer, Arias Navarro, Manuel Fraga i Blas Piñar. El mateix dia va ser posat en llibertat i va difondre un comunicat on defensava el dret a la crítica sociopolítica i a la llibertat d'expressió. La fiscalia el va acusar d'enaltiment del terrorisme, vexació a les víctimes del terrorisme i injúries a la Corona per les seves piulades. L'octubre del mateix any el jutge de l'Audiència Nacional José de la Mata va arxivar la causa, però la fiscalia ho va recórrer i es va celebrar un judici a l'Audiència Nacional, on Strawberry seria absolt el juliol de 2016.
La fiscalia va recórrer la sentència absolutòria i Strawberry seria condemnat el 19 de gener de 2017 pel Tribunal Suprem a un any de presó i 6 anys d'inhabilitació pels magistrats Manuel Marchena (ponent de la Sentència), Pablo Llarena, Miguel Colmenero Menéndez de Luarca, Juan Ramón Berdugo Gómez de la Torre, amb el vot particular de Perfecto Andrés Ibáñez, que advocava per l'absolució. En aquesta causa, Strawberry fou defensat per Gonzalo Boye.
El Tribunal Constitucional espanyol, no obstant, va anul·lar la condemna del Tribunal Suprem entenent que s'havia vulnerat el dret a la llibertat d'expressió de l'artista.

## Cinema
### Director

* Unes pellas, (2001) (curtmetratge)
* No soy perfecto

### Actor

* Gente pez, (2001)
* La matanza caníbal de los garrulos lisérgicos, (1993)

## Productor

* Sin Problemas, (2001) (curtmetratge)

## Llibres

* Nunca quise ser como tú
* Besando la lona, Ediciones Irevernetes S.L., (2005)
* Destino Zoquete, (2009) Regal amb l'últim disc de Def amb Dos

## Referències

* ↑ Barroso, F. Javier «Detenido el líder del grupo Def con Dos por enaltecimiento del terrorismo» (en es). , 19-05-2015 [Consulta: 15 enero 2018].
* ↑ «Archivada la causa contra César Strawberry porque sus tuits no ensalzan el terrorismo» (en es). [Consulta: 15 enero 2018].
* ↑ Paradinas, Marcos «Strawberry, condenado por el Supremo a un año de prisión y seis de inhabilitación con el juez Marchena de ponente» (en castellà). , 19-01-2017 [Consulta: 15 gener 2018].
* ↑ «Absuelto César Strawberry de enaltecimiento del terrorismo y humillación a las víctimas en Twitter» (en es). [Consulta: 15 enero 2018].
* ↑ «El TC desautoritza Marchena i anul·la la sentència contra el raper César Strawberry».
# Cuproiridsita

La cuproiridsita és un mineral de la classe dels sulfurs que pertany al grup de la linnaeïta. El seu nom fa referència al seu contingut en coure, iridi i sofre.

## Característiques

La cuproiridsita és un sulfur de fórmula química CuIr₂S₄. A més dels elements de la seva fórmula, també sol contenir impureses de ferro, níquel, platí i rodi. Cristal·litza en el sistema isomètric i apareix en forma d'incrustacions de fins a 300 μm en isoferroplatí i platí. La seva duresa a l'escala de Mohs és 5,5.
La cuproiridsita forma sèries de solució sòlida amb la cuprorhodsita i la malanita en les que la substitució gradual de l'iridi per rodi i platí, respectivament, va donant lloc als diferents termes de la sèrie.
Segons la classificació de Nickel-Strunz, la cuproiridsita pertany a «02.D - Sulfurs metàl·lics, amb proporció M:S = 3:4» juntament amb els següents minerals: bornhardtita, carrol·lita, cuprorhodsita, daubreelita, fletcherita, florensovita, greigita, indita, kalininita, linneïta, malanita, polidimita, siegenita, trüstedtita, tyrrel·lita, violarita, xingzhongita, ferrorhodsita, cadmoindita, cuprokalininita, rodostannita, toyohaïta, brezinaïta, heideïta, inaglyita, konderita i kingstonita.

## Formació i jaciments

La cuproiridsita es forma en dipòsits al·luvials. Ha estat trobada a Austràlia, Àustria, el Canadà, Cuba, els Estats Units, Finlàndia, Grècia, Itàlia i Rússia.

## Referències

* 1 2 3 «Cuproiridsite» (en anglès). Mindat. [Consulta: 7 novembre 2015].
* 1 2 «Cuproiridsite» (en anglès). Handbook of Mineralogy. Arxivat de l'original el 15 de juliol 2012. [Consulta: 24 febrer 2017].
# Daniel da Silva

Daniel da Silva (São Paulo, Brasil, 27 de juliol de 1973) és un futbolista brasiler que el 2002 disputà un partit amb la selecció del Brasil.

## Referències

* ↑ National Football Teams
# Curadors

* No s'ha de confondre amb Curador.
Curadors (Curatores) van ser una sèrie de funcionaris públics de l'Imperi Romà, que desenvolupaven diverses activitats. Alguns d'ells van ser establerts per August.
Els més importants eren:
* curatores alvei et riparum et cloacarum, encarregats de la navegació pel Tíber. Era un càrrec molt ben considerat.
* curatores annonae, encarregats de comprar el gra i l'oli per l'estat i de vendre'l a baix preu als ciutadans pobres. També s'anomenaven curatores emendi frumenti et olei. El seu ofici no els representava cap despesa perquè comerciaven amb diners de l'estat, que els donava els diners necessaris.
* curatores aquarum, encarregats de la distribució de l'aigua.
* curatores kalendarii, encarregats a les diverses ciutats de recopilar els noms de les persones a qui es prestaven diners públics amb interessos. Aquests diners eren els que no es destinaven a les despeses ordinàries de la ciutat.
* curatores ludorum, encarregats dels jocs públics. Anomenats també curatores muneris gladiatorii. Sembla que es nomenaven persones d'alt rang per aquest càrrec.
* curatores operum publicorum, encarregats dels edificis públics com teatres, banys, aqüeductes i altres i de fer les reparacions adients.Les seves funcions durant la República les feien els edils.
* curatores regionum, encarregats dels 14 districtes de Roma, per prevenir desordres i delictes. Hi havia dos curatores per cada districte fins que Alexandre Sever ho va reduir a un per districte, encara que llavors havien de tenir rang consular i depenien del praefectus urbi. Marc Aureli va especificar que els curatores regionum havien de castigar o bé portar davant del prefecte de la ciutat a tots aquells que exigissin als ciutadans més diners que els impostos legals.
* curatores reipublicae o logistae, que administraven la propietat municipal, i també, amb decrets específics, les terre de les colònies.
* curatores tabularum publicarum, nomenats per Tiberi l'any 16 eren tres magistrats que ajudaven a portar els registres públics.
* curatores viarum, encarregats del manteniment dels camins.

## Referències

* ↑ Smith, William (ed.). «Curatores». A Dictionary of Greek and Roman Antiquities (1890). [Consulta: 1r maig 2022].
# Darío Segovia

Darío Segovia (18 de març de 1932 - 20 de gener de 1994) fou un futbolista paraguaià.

## Selecció del Paraguai

Va formar part de l'equip paraguaià a la Copa del Món de 1958.

## Referències

* ↑ 1958 FIFA World Cup Sweden Arxivat 13-10-2011 a Wayback Machine.
* ↑ Darío Segovia Fitxa i estadístiques a la FIFA
* ↑ Southamerican Championship 1955 a rsssf
# Cybi de Cornualla

Cybi (en gal·lès) o Cuby (en còrnic) (Cornualla, ca. 483 - Caergybi, 8 de novembre del 555) visqué a Gal·les al segle vi, va ser un bisbe i, breument rei, que residí principalment al nord de Gal·les. Els seus fets s'expliquen en versions lleugerament diferents en dues hagiografies medievals. És venerat com a sant per diverses confessions cristianes.

## Biografia
### Vida a Cornualla

Se'l suposa nascut als voltants de l'any 483. D'acord amb la Vita Sanctii Kebii (del segle XII), el sant fou fill de Salomó de Cornualla, un príncep guerrer que es creu que va ser rei de Cornualla. A Bonedd y Saint (Genealogies dels Sants), el seu pare és anomenat en la forma gal·lesa del nom, Selyf. Cybi va ser educat en el cristianisme celta i, en la seva joventut, pelegrinà a Roma i Jerusalem. Fou ordenat sacerdot i bisbe, però quan tornà a casa descobrí que son pare era mort i que ell havia esdevingut rei de Cornualla. Cybi abdicà el tro i començà a viatjar pel regne, predicant i construint esglésies a Duloe, Tregony, Cubert i Landulph.

### Vida a Gal·les

Posteriorment es traslladà al sud de Gal·les, i fundà esglésies a Llangybi-ar-Wysg, vora Caerllion, i a Llanddyfrwyr-yn-Edeligion, abans de passar una temporada amb Sant Enda a l'illa d'Aran, a l'oest d'Irlanda. Viatjà al nord de Gal·les i s'establí un temps a Llangybi, a la península de Llŷn. El rei Maelgwn Hir ap Cadwallon li feu donació d'un vell fort romà en una illa a l'oest d'Ynis Môn (l'illa d'Anglesey en la forma anglesa); d'aleshores endavant, el fort rebé el nom gal·lès de Caergybi, el "Fort d'en Cybi", i l'illa on era situat esdevingué Ynys Gybi, l'Illa d'en Cybi. El Sant hi fundà un gran monestir. Anys a venir, en el lloc on era aquest s'hi bastí l'església parroquial, i al seu voltant es formà un poble que en l'actualitat té més de 10.000 habitants (Caergybi, Holyhead en anglès).
En Cybi fou un gran amic de Sant Seiriol. La llegenda conta que els seus viatges per veure'l eren sempre cara al sol, i el rostre bronzejat que adquirí va fer que hom l'anomenés Cybi Felyn, Cybi el Bronzejat. Està referenciada la presència del sant al sínode de Llanddewi Brefi del 545.
Cybi morí el 8 de novembre del 555 i va ser enterrat a la Capel y Bedd (Capella de la Tomba) del seu monestir. L'església en celebra la festa el 8 de novembre (el 13 d'agost a Cornualla).

## Referències

* ↑ «Vita Sancti Kebii». Arxivat de l'original el 2011-09-10. [Consulta: 14 juny 2007].
* ↑ «Vita Sancti Kebii V.1».
* ↑ «Bonedd y Seint (Descent of the Saints) Welsh Genealogies». Arxivat de l'original el 2008-12-27. [Consulta: 14 juny 2007].

## Bibliografia

T. D. Breverton. (2000). The Book of Welsh Saints. ISBN 1-903529-01-8

## Enllaços externs

* Vida de Sant Cybi (anglès)
* Celtic Literature Collective (anglès)(llatí)
* Plana dels Amics de la Catedral de Sant Cybi (anglès)
# Càntar (ceràmica)

El càntar (grec antic: κάνθαρος, llatí: Cantharus) era un gerro o un recipient que s'usava per beure a l'antiga Grècia i a Etrúria. Normalment era fet de terrissa, però també n'hi havia de metall. Plini el Vell diu que n'havia vist que eren fets d'or.
Era una copa amb dues grans anses verticals que anaven des de la vora del recipient fins quasi al peu, que era prim i allargat. Com altres tipus de copes, estava molt decorat. Servia per beure vi, i es representa sovint a Dionís en gerros antics sostenint un càntar a la mà.

## Referències

* ↑ Smith, William (ed.). «Cantharus». A Dictionary of Greek and Roman Antiquities (1890). [Consulta: 15 febrer 2023].
# Wilhelm Kühne

Wilhelm Friedrich Kühne, conegut com a Willy Kühne, (28 de març de 1837 - 10 de juny de 1900) va ser un fisiòleg alemany nascut a Hamburg, va ser el primer a encunyar el terme enzim el 1877 que va distingir dels ferments.

## Biografia

Va estudiar primer a Lüneburg després assistí a la Universitat de Göttingen, on el seu professor de química va ser Friedrich Wöhler i de fisiologia Rudolph Wagner. Va treballar amb diversos fisiòlegs famosos com Emil du Bois-Reymond a la Universitat de Berlín, Claude Bernard a la de París i Carl Ludwig i Ernst Wilhelm von Brücke a Viena.
Vers la fi de l'any 1863 va estar a càrrec del departament de patologia a Berlin sota Rudolf Virchow; el 1868 va ser nomenat professor de fisiologia a la Universitat d'Amsterdam: i el 1871 succeí Hermann von Helmholtz a Heidelberg, on morí el 1900.
Va fer les primeres recerques en la fisiologia del múscul i el nervi i en la química de la digestió amb Virchow. El 1876, descobrí l'enzim de la digestió tripsina. També va estudiar la visió i els canvis químics en la retina sota la influència de la llum.
Va morir el 10 de juny del 1900 a Heidelberg. «Kühne va tenir unes solemnes exèquies amb assistència del món universitari, deixebles i professors, que el consideraven un home senzill, afable, de bon caràcter, un poc tímid i gens orgullós, tot al contrari d'altres científics de via estreta, envejosos i presumits.»

## Alguns alumnes seus

* José Rizal (1861-1896), màrtir i heroi de les Filipines va ser alumne seu a la Universitat de Heidelberg el 1886.
* Ida Henrietta Hyde (1857–1945)

## Referències

* ↑ Neurath, Hans; Zwilling, Robert. «Willy Kühne und die Anfänge der Enzymologie». A: Semper apertus : Sechshundert Jahre Ruprecht-Karls-Universität Heidelberg, 1386-1986 : Festschrift in sechs Bänden Band 2 Das neunzehnte Jahrhundert : 1803-1918 (en alemany), 1985, p. 361-370. ISBN 3-540-15425-6.
* ↑ Kühne, 1877, p. 190.
* ↑ «Wilhelm Kühne». Gran Enciclopèdia Catalana. Barcelona: Grup Enciclopèdia Catalana.
* ↑ Riera i Fonts, Carles. Manual de traducció de textos científics de l'anglès al català (en anglès, català). Barcelona: Claret, 2018, p. 161. ISBN 9788491361473.
* 1 2 Ferrà i Martorell, Miquel «Mor Willy Kuhne, pare dels enzims (1900)». dBalears, 12-06-2001. Arxivat de l'original el 2 de maig 2021 [Consulta: 2 maig 2021].
* ↑ Voit, C «Willy Kühne». Sitzungsberichte der mathematisch-physikalischen Classe der k. b. Akademie der Wissenschaften zu München., XXXII (1902), 1903, pàg. 249-262.

## Bibliografia

* Kühne, Wilhelm «Über das Verhalten verschiedener organisirter und sog. ungeformter Fermente» (en alemany). Verhandlungen des naturhistorisch-medicinischen Vereins zu Heidelberg [Heidelberg], 1, 1877, pàg. 190–193.
# Boukary Adji

Boukary Adji (Tanout, 1939 — Niamey, 4 de juliol de 2018) fou un polític nigerí, que exercí de primer ministre del Níger entre el 30 de gener i el 21 de desembre del 1996.

## Referències

* ↑ «Boukari Adji, nommé Premier ministre le 5 mai 1996» (en francès). Afrique-Express.com. Arxivat de l'original el 12 desembre 2007. [Consulta: 9 juliol 2018].
* ↑ «Niger: Year in Review 1996» (en anglès). Britannica.com. [Consulta: 9 juliol 2018].
Càrrecs públics :
| Precedit per: Hama Amadou | Primer ministre del Níger 1996 | Succeït per: Amadou Cissé |
# Gymnallabes nops

Gymnallabes nops és una espècie de peix de la família dels clàrids i de l'ordre dels siluriformes.

## Morfologia

* Els mascles poden assolir 5,7 cm de longitud total.

## Hàbitat

És un peix d'aigua dolça i de clima tropical.

## Distribució geogràfica

Es troba a Àfrica: conca del riu Congo a la República Democràtica del Congo.

## Referències

* 1 2 3 FishBase (anglès)
* ↑ Teugels, G.G., 1986. Clariidae. p. 66-101. A: J. Daget, J.-P. Gosse i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les, MRAC, Tervuren; i ORSTOM, París. Vol. 2.
* ↑ Seegers, L., 2008. The catfishes of Africa. A handbook for identification and maintenance. Aqualog Verlag A.C.S. GmbH, Alemanya. 604 p.
# Federació d'Associacions Veïnals de Barcelona

La Federació d'Associacions Veïnals de Barcelona és un organisme que coordina les diverses associacions de veïns de la ciutat.
L'any 1970 va sorgir les primeres comissions de barri a Barcelona, i l'abril del 1972 una assemblea a la qual van assistir 300 veïns va aprovar un programa reivindicatiu. El 1971 es creà la Coordinadora de Barrios de l'Obra Sindical del Hogar. El 28 de juliol de 1972 s'autoritzà la FAVB, formada fonamentalment per associacions de carrer (els «bombillaires»), presidida per Juan Frías. El 1972 es fundà la il·legal Coordinadora de Sant Antoni, formada per 17 barris i que al 1974 entrà a la FAVB, essent elegit president Albert Pons i Valón. El 1975 comencaren a funcionar les primeres vocalies de dones.
Des del 1992 editen la revista Carrer.

## Referències

* ↑ Romaguera, Àlex «Un quart de segle de 'Carrer', l'altaveu rebel dels barris de Barcelona». Directa.

## Enllaços externs

* «40 anys d'acció veïnal». Carrer. FAVB, 114, 01-12-2009. Arxivat de l'original el 2022-12-29 [Consulta: 29 desembre 2022].
# Urizaharra

Urizaharra (castellà Peñacerrada) és un municipi d'Àlaba, de la Quadrilla de Mendialdea. Limita al nord i est amb el comtat de Treviño, al sud amb Ábalos i San Vicente de la Sonsierra (La Rioja), a l'est amb Lagran i a l'oest amb Zanbrana i Bastida. Està format pels pobles de
* Baroja
* Faido
* Loza
* Montoria
* Paiueta
* Urizaharra (capital)

## Eleccions municipals 2007

Quatre partits van presentar llista a l'ajuntament del municipi; EAJ-PNB, PSE-EE, PP i una agrupació independent. Aquests van ser els resultats:
* Agruació Municipal AMI : 117 vots (5 escons)
* Eusko Alderdi Jeltzalea - Partit Nacionalista Basc : 50 vots (2 escons)
* Partit Popular : 13 vots (0 escons)
* Partit Socialista d'Euskadi - Euskadiko Ezkerra : 4 vots (0 escons)
Aquests resultats van donar com guanyadora a l'actual alcaldessa Luisa Maria Alonso Pinedo, per part del seu partit independent AMI, que va assolir 5 escons, seguit d'EAJ-PNB amb 2 escons. Els socialistes i populars no van assolir representació, a causa dels seus escassos vots; lluny del mínim per a assolir representació.
# Càntar d'Atenes

Càntar d'Atenes (en llatí Cantharus, en grec antic Κάνθαρος "Kántharos") fou un poeta atenenc de la vella comèdia, probablement contemporani de Plató, el poeta còmic, mencionat per Suides i Eudòxia Macrembolitissa
Es conserven alguns fragments d'una comèdia anomenada Symmachia i dues altres: Medea i Tereus. De dues més, esmentades per Suides (Μύρμηκες i Ἀηδόνες) no se'n conserva cap fragment.

## Referències

* ↑ Cantharus a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 596
# Gylne Gutuer

La Gylne Gutuer és una competició ciclista d'un sol dia que es disputa a Noruega. Creada el 2018, forma part de l'UCI Europa Tour amb una categoria 1.2.

## Palmarès

| Any | Vencedor | Segon | Tercer |
| 2018 | Jasper Philipsen | Casper von Folsach | Markus Hoelgaard |
| 2019 | Kristoffer Skjerping | Morten Hulgaard | Jordi Meeus |
| 2020 | Trond Håkon Trondsen | Kristian Aasvold | Erik Nordsæter Resell |
| 2021 | William Blume Levy | Embret Svestad-Bårdseng | Magnus Sørbø |
| 2022 | André Drege | Andreas Stokbro | Frederik Irgens Jensen |
| 2023 | Andreas Stokbro | Rasmus Bøgh Wallin | Kristoffer Skjerping |
| 2024 | suspesa | suspesa | suspesa |

## Referències

* ↑ «Gylne Gutuer (Nor) - Cat.1.2». [Consulta: 16 setembre 2023].

## Enllaços externs

* Web oficial (noruec)
* Gylne Gutuer a ProCyclingStats
# Gran Premi Castella i Lleó

El Gran Premi Castella i Lleó va ser una competició ciclista femenina d'un dia, que es disputava a Castella i Lleó, a Espanya. Creada el 2002 va formar part de la Copa del Món de ciclisme femení. L'última edició es va córrer el 2006.

## Palmarès

| Any | Vencedora | Segona | Tercera |
| 2002 | Regina Schleicher | Petra Rossner | Mirjam Melchers |
| 2003 | Mirjam Melchers | Anita Valen | Sara Carrigan |
| 2004 | Angela Brodtka | Oenone Wood | Mirjam Melchers |
| 2005 | Susanne Ljungskog | Judith Arndt | Tatiana Guderzo |
| 2006 | Nicole Cooke | Judith Arndt | Susanne Ljungskog |

## Enllaços externs

* Palmarès a sitiodeciclismo.net
* Palmarès a cqranking.com
# Grup d'afinitat

Un grup d'afinitat és un petit grup d'activistes (usualment de tres a vint) que treballen junts en acció directa. És un grup no jeràrquic, usualment format per amics de confiança i altres persones de similar pensament. És un mètode d'organització altament eficient, perquè moltes tasques requereixen un nombre de persones treballant en diferents àrees. L'ús de grups d'afinitat també serveix per a mantenir informació dintre del grup i evitar, per exemple, infiltrats de la policia.
L'ús de grups d'afinitat pot tenir diversos orígens en diversos temps, un d'aquests data de l'Espanya del segle xix, que eren anomenats tertúlies pels anarquistes espanyols. Es van tornar populars en el moviment antinuclear als Estats Units. Avui dia, són emprats per varis i diferents grups activistes: pro drets dels animals, ambientalistes, anti-guerra o antimilitaristes, i els grups antiglobalització, per posar alguns exemples.

## Vegeu també

* Societat acèfala
* Afinitat.